google/wiki40b huggingface dataset:
Bellefontaine (Manche)

Poloha

Obec má rozlohu 6,73 km². Najvyšší bod je položený 292 m n. m. a najnižší bod 100 m n. m.

Obyvateľstvo

Počet obyvateľov obce je 159 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chewbacca

Chewbacca je fiktívna postava zo ságy Star Wars. Vystupuje vo filmoch Star Wars: Epizóda III – Pomsta Sithov, Star Wars: Epizóda IV – Nová nádej, Star Wars: Epizóda V – Impérium vracia úder a Star Wars: Epizóda VI – Návrat Jediho. Je známy ako pilot na lodi Hana Sola s názvom Millennium Falcon. Jeho rodná planéta je Kashyyyk.
Heffingen

Poloha

Obec má rozlohu 13,34 km². Najvyšší bod je položený 405 m n. m. a najnižší bod 277 m n. m.

Obyvateľstvo

Heffingen má 1052 obyvateľov (2011).
Graf vývoja obyvateľstva:

Ekonomika

S 2.46% bolo v Heffingen nezamestanosť nižšia o 4.51 % ako luxemburský priemer v roku 2010.
Zdenka Schelingová

Životopis

Pochádzala z jedenástich detí, narodila sa desiata v poradí. 24. decembra 1916 dostala pri krste meno Cecília. V rokoch 1933 – 1935 absolvovala zdravotnú školu. 6. júla 1931 nastúpila do kláštora Milosrdných sestier Svätého kríža do Podunajských Biskupíc ako kandidátka. Do noviciátu vstúpila 28. januára 1936 a prijala rehoľné meno sestra Zdenka, 30. januára 1937 zložila prvé rehoľné sľuby. V rokoch 1937 – 1940 pracovala v Štátnej nemocnici v Bratislave na internom oddelení. Potom pracovala do roku 1942 ako ošetrovateľka v Humennom, a nakoniec do roku 1952, znova v Bratislave ako laborantka na röntgenologickom oddelení štátnej nemocnice (dnes fakultná nemocnica).
Začiatkom roka 1952 pomohla k úteku kňazovi Štefanovi Koštialovi a trom bohoslovcom, ktorí boli väznení. Podarilo sa jej to tak, že „strážnikovi namiešala do pohára s čajom uspávací prostriedok. Motívom jej činu boli slová dozorcu, že kňaza spolu s ostatnými odvezú do Ruska a tam ich popravia.“ 29. februára 1952 ju zatkla štátna bezpečnosť a po niekoľkomesačnom vyšetrovaní, ktoré bolo sprevádzané mučením, bola postavená pred súd, ktorý ju 17. júna 1952 odsúdil za velezradu na 12 rokov väzenia a 10 rokov straty občianskych práv...
Prešla niekoľkými väzeniami, bola vo vyšetrovacej väzbe v justičnom paláci v Bratislave, vo väzeniach v Rimavskej Sobote, Pardubiciach, v Brne a vo väzenskej nemocnici na Pankráci v Prahe. Väzenie a mučenie podlomilo jej zdravie natoľko, že 16. apríla 1955 musela byť podmienečne prepustená na slobodu z pražskej väznice. 19. apríla 1955 bola prijatá ako pacientka do trnavskej nemocnice, kde aj zomrela na následky mučenia 31. júla 1955. Krajský súd ju 6. apríla 1970 oslobodil od žaloby pre trestný čin velezrady, a 18. novembra jej Najvyšší súd SR zrušil rozsudok v celom rozsahu, čím jej umožnil úplnú občianskoprávnu rehabilitáciu.
Jej pozostatky boli uložené na cintoríne v Trnave, v roku 1979 boli premiestnené na kláštorný cintorín do Podunajských Biskupíc. V roku 2003 boli presunuté do kláštorného kostola tamtiež.
Ján Sokol dňa 18. septembra 2000 otvoril diecézny proces blahorečenia a 14. septembra 2003 ju pápež Ján Pavol II. vyhlásil za blahoslavenú.

Kult a uctievanie

V Dolnom Ohaji stojí kaplnka zasvätená bl. Zdenke Schelingovej. Jej ostatky sú na Slovensku uložené na 34 miestach. V Krivej v kostole sv. Jozefa je socha sestry Zdenky v nadživotnej veľkosti spolu s jej relikviami.

Divadlo a hudba

Pri príležitosti 100. výročia od narodenia sestry Zdenky vznikla divadelná inscenácia tanečného divadla ATak "Chcel(a) by som letieť ..." Príbeh je prerozprávaný cez pohľad muža, ktorý napomáhal pri Zdenkinom mučení. Tanec sprevádza hovorené slovo a hudba - autentické modlitby a úvahy Zdenky Schelingovej zhudobnené Tvorivou skupinou Poetica Musica, ktoré tvoria pridanú hodnotu inscenácie. Hudba z tohoto predstavenia vyšla ako samostatný CD album s rovnakým názvom.
IPhone 8

Hardvér

IPhone 8 a 8 Plus majú displej Retina HD, avšak disponujú tiež novou technológiou True Tone, ktorú možno nájsť na iPade Pro a novom iPhone X. Ďalej zahŕňajú SoC Apple A11 Bionic, čo je hexa-core procesor s 10nm procesom.
Oba iPhony možno kúpiť vo verziách s 64 GB a 256 GB. Ďalej sú vybavené funkciou bezdrôtové napájanie štandardu Qi a sú vode-odolné a prachu odolné, stupeň krytia IP67. Predávajú sa v troch základných farbách: striebornej, zlatej a vesmírne šedej.

Software

Oba iPhony boli uvedené s operačným systémom iOS 11.
André Courrèges

Životopis

Vyštudoval stavebné inžinierstvo a stavby mostov a vo veku 25 rokov odišiel do Paríža, kde pracoval v módnom dome Geanne Lafaurie. Po niekoľkých mesiacoch prešiel k španielskej spoločnosti Balenciaga, kde pracoval v rokoch 1950 – 1961 ako asistent Cristóbala Balenciagu, a získal skúsenosti v oblasti módneho návrhárstva.

V roku 1961 otvoril spoločne so svojou budúcou manželkou Jaqueline Barrière vlastný podnik v Paríži na Avenue Kléber č. 48, odkiaľ sa neskôr presunul na súčasnú adresu Rue François 1er č. 40. Od roku 1967 sa zameral na tri oblasti: Prototype (masová konfekcia), Couture Future (haute couture) a Hyperbole (prêt-à-porter). V roku 1972 vybavil francúzskych športovcov na letných olympijských hrách v Mníchove. Od roku 1973 navrhoval aj pánsku módu a roku 1974 otvoril obchod v New Yorku, pričom nasledovalo zastúpenie v ďalších svetových metropolách. V roku 1984 kúpil japonskú skupinu Itokin. Od roku 1993 realizoval jeho kolekcie Jean-Charles de Castelbajac.

Architektúra a dizajn

Na prelome 70. a 80. rokov vytvoril André Courrèges pre nemeckého výrobcu sanitárnej techniky Keramag sériu výrobkov ako napr. toaletné misy a umývadla. Séria Courrèges sa vyrábala až do roku 2008. Aj cez veľký úspech bola výroba zastavená, pretože sa André Courrèges a firma Keramag nemohli zhodnúť na výške licenčných poplatkov.
51 Pegasi b

51 Pegasi b je prvá objavená exoplanéta v histórii, ktorá obieha plazmovú hviezdu. Predtým bol zverejnený len objav exoplanéty obiehajúcej pulzar B1257+12. 51 Pegasi b sa nachádza v súhvezdí Pegas. Ide o planétu podobnú Jupiterovi. Materskú hviezdu 51 Pegasi obieha vo vzdialenosti iba 0,05 AU. V počiatkoch objavovania exoplanét si vedci mysleli, že ide o výnimočný prípad, ale ďalšie objavy ukázali, že sa plynné obry často nachádzajú pomerne blízko pri svojej hviezde. Predtým sa vedecký svet domnieval, že sa plynné obry nachádzajú aspoň vo vzdialenosti niekoľkých AU.

Otázky

Vedci boli prekvapení, že sa plynné obry nachádzajú v tesnej blízkosti hviezd. Najprv sa dokonca objavila teória, že 51 Pegasi b je supermasívne pevná planéta, ale bolo veľmi nepravdepodobné, že by bolo v protoplanetárnom disku toľko materiálu. Na druhej strane, proti plynnému obrovi hovoril fakt, že jeho atmosféra by sa pod intenzívnym žiarením odparila.
Následná simulácia však ukázala, že plynné obry môžu migrovať bližšie k svojej hviezde z dôvodu ťahových síl proti disku materiálu alebo gravitačnými perturbáciami s diskom. Podľa vedcov boli 51 Pegasi b a iné podobné exoplanéty pôvodne vytvorené ďaleko od svojej hviezdy. Nakoniec bolo dokázané, hoci s údivom, že 51 Pegasi b nestratila svoju vodíkovo-héliovú atmosféru. Výpočet ukázal, že táto exoplanéta stratila za svoju existenciu len 5 % pôvodnej atmosféry.

Objavenie

Objav prvýkrát uskutočnili kanadskí vedci v roku 1988, ale zo strachu z omylu správu tajili. V roku 1994 túto exoplanétu objavili švajčiarski vedci Michael Mayor a Didier Queloz. Po polročnom bádaní svoj objav zverejnili. V populárnych článkoch sa exoplanéte niekedy prezýva Bellerofontes, podľa gréckeho hrdinu.

Lokácia a viditeľnosť

Materská hviezda exoplanéty 51 Pegasi b 51 Pegasi sa nachádza blízko centra súhvezdia Pegas, severozápadne od hviezdy sa nachádza Markab (Alfa Pegasi) a juhozápadne Sheab (Beta Pegasi).

Hviezda

Hviezda 51 Pegasi je žltý trpaslík spektrálneho typu G4-5 Va ako podobor (IV). Hviezda je 1,06-krát hmotnejšia ako Slnko, priemer je 1,14 až 1,15-krát väčší, svietivosť 1,30-krát väčšia a je 1,6-krát bohatšia na ťažké prvky ako napr železo. Na svoj spektrálny typ je veľmi veľká a jasná. Môže byť stará 8,5 miliardy rokov. Iná analýza naznačuje, že je o miliardu rokov mladšia.

51 Pegasi b

51 Pegasi b má 46 % hmotnosti Jupitera. Nachádza sa vo vzdialenosti 0,05 AU od 051 Pegasi. Obežná dráha je takmer kruhová (0,03) a obeh trvá 4,2 dňa. Jej polomer je 1,2-krát väčší ako polomer Jupitera. Sklon k obežnej dráhe môže byť menší ako 85 °. 51 Pegasi bola zapísaná do 100 cieľových hviezd NASA Terrestrial Planet Finder.

Obývateľná zóna

Vedci z University of Texas prepočítali, že sa obývateľná zóna nachádza vo vzdialenosti 1,20 až 2,00 AU od 51 Pegasi. Tu by mohli existovať skalnaté exoplanéty s vhodnou vlhkosťou, vhodným chemickým zložením plynov a vody v kvapalnej podobe, ale nie je pravdepodobné, že by ich vývoj nebol narušený migráciou 51 Pegasi b ku hviezde 51 Pegasi.
Molinges

Poloha

Obec má rozlohu 2,57 km². Najvyšší bod je položený 686 m n. m. a najnižší bod 334 m n. m.

Obyvateľstvo

Počet obyvateľov obce je 673 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nanizmus

Nanizmus alebo nanosomia je choroba, ktorá vzniká pri izolovanom nedostatku rastového hormónu (somatotropného) alebo pri poruche celej adenohypofýzy. Pacienti sú malí, nápadne zaostávajú v raste po 3. mesiaci života. Postava býva súmerná, hoci rast trupu zaostáva oproti končatinám. Hlava má normálne rozmery, preto je relatívne k telu väčšia. Tvár ma bábikovitý vzhľad, býva vyklenuté čelo.

Diagnostika

Určí sa vyšetrením koncentrácie rastového hormónu, najlepšie po stimulácií.

Terapia

Je substitučná. Účinný je len ľudský rastový hormón. V súčasnosti sa používajú len biosyntetické prípravky.
Ľudia postihnutí touto chorobou potom vyrastú do výšky len okolo 100 cm (prípadne aj nižšej výšky).
Hydrogenvínan draselný

Výskyt

Hydrogénvínan draselný kryštalizuje vo vínnych sudoch ​​počas fermentácie hroznovej šťavy a môže aj vo vínových fľašiach. Kryštály (vínové diamanty) sa často tvoria na spodnej strane korku plných fliaš, ktoré boli skladované pri teplotách pod 10 °C (50 °F).

V domácnosti

Hydrogénvínan draselný je možné použiť s octom ako pastový čistiaci prostriedok.
Ľubiška

Ľubiška je potok na území okresu Humenné, je to pravostranný prítok Laborca s dĺžkou 10 km. Pramení v juhozápadnej časti Laboreckej vrchoviny na juhovýchodnom úpätí vrchu Klenová (454,2 m n. m.) v nadmorskej výške okolo 365 m n. m. Sprvu tečie severojužným smerom, vstupuje do Ondavskej vrchoviny, preteká cez obec Vyšné Ladičkovce a stáča sa na juhovýchod. Pokračuje cez obec Nižné Ladičkovce, zľava priberá dva dlhšie prítoky, najprv spod Záhoria (345,2 m n. m.), potom spod Dielu (431,3 m n. m.). Na dolnom toku priberá ešte pravostrannú Húšťavu a neďaleko obce Veľopolie sa v nadmorskej výške okolo 165 m n. m. vlieva do Laborca.
Gavdos

Gavdos (novogr. Γαύδος) je najjužnejší ostrov Grécka. Nachádza sa v Stredozemnom mori južne od ostrova Kréta, pod ktorej krajskú jednotku Chania aj administratívne spadá. Je najjužnejším bodom Európy.
Ostrov má rozlohu 27 km², najvyšším bodom je vrch Vardia, ktorý meria 345 m.
Thema

Thema (gréc. θέμα / thema, mn. č. θέματα / themata) boli územnosprávne jednotky Byzantskej ríše, ktoré vytvoril cisár Hérakleios v 7. storočí.
Thema bola pôvodne byzantská vojenská jednotka, neskôr však veliteľ témy (strategos) aj administratívne spravoval územie ovládané themou ako guvernér. Prvé themy boli zriadené v polovici 7. storočia v Malej Ázii na obranu proti postupujúcim Arabom (themy Anatolikon, Armeniakon, Opsikon, Thrakesion), ďalšie vznikli na Balkáne, ktorý ohrozovali nájazdy Slovanov (Hellas, Makedonia, Peloponnesos, Kefalenia).
Papiereň Velké Losiny

Ručná papiereň Veľké Losiny je podnik vytvorený koncom 16. storočia v obci Velké Losiny na severe Olomouckého kraja.
Vybudovať ju dal Jan mladší zo Žerotína v miestach kde predtým stál mlyn na obilie niekedy medzi rokmi 1591 a 1596. Rok 1596 preukázateľne dokladá jej najstaršia známa priesvitka. Firma je tak najstaršou papierenskou manufaktúrou na území strednej Európy, navyše stále papier produkuje. Podľa tejto spoločnosti vznikali aj na ďalších miestach Hanéj papierne (napríklad v Jindřichove, Olšanoch alebo Lukavici). Velkolosinská papiereň je aj naďalej v prevádzke a vyrába ručný papier pre európskych či amerických zákazníkov. V areáli sídli aj Múzeum papiera, ktoré dokumentuje výrobu ručného papiera vrátane jej histórie, a je tu tiež predajňa výrobkov papierne a reštaurácia Losín.
Objekt je kultúrnou pamiatkou Českej republiky, od roku 2001 národnou kultúrnou pamiatkou a objavujú sa snahy zaradiť ho aj na zoznam Svetového dedičstva UNESCO.
Couloutre

Poloha

Obec má rozlohu 21,03 km². Najvyšší bod je položený 346 m n. m. a najnižší bod 197 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Přední skála

Ochrana

Dôvodom ochrany je zachovanie geologickej a geomorfologickej pozoruhodnosti so zvyškami zmiešaného lesného porastu. Prírodná pamiatka sa nachádza v priestore bočného južného vrcholu a juhozápadného svahu rovnomenného 712 metrov vysokého vrchu geomorfologicky spadajúceho do celku Křemešnická vrchovina, podcelku Humpolecká vrchovina a okrsku Čeřínecká vrchovina.
Saint-Germain-sur-Sèves

Poloha

Obec má rozlohu 8,19 km². Najvyšší bod je položený 19 m n. m. a najnižší bod 3 m n. m.

Obyvateľstvo

Počet obyvateľov obce je 201 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Simonides (kňaz)

Smrť

Franciscus Cornelius vo Fragmenta Ung. Histor. uvádza: Kňaza Jána Simonidesa v Turej Lúke v noci pred 1. novembrom 1674 v uzučkej 5 lakťov dlhej a práve tak širokej spálni veľmi ukrutne mučili, trhali, doráňali a napokon zavraždili. Jeho ostatky preniesli do jezuitskej krypty v Trnave. V ten istý deň tí istí vrahovia zabili brezovského farára Mikuláša Végha a Pavla Silesiusa, myjavského farára.
Arcibiskup a prímas Uhorska Juraj Pohronec-Slepčiansky vo svojej správe ad limina Svätej Stolici v roku 1684 pápežovi Inocentovi XI. píše: Ján Simonides, jezuita na misiách, bol kacírmi v noci chytený, z fary odvlečený, viacnásobne zranený a napokon zavraždený.
Budova výskumného ústavu ekonomiky a organizácie stavebníctva

Zmena funkcie

V priebehu roka 2006 budovu prestavali a vnútro pozmenili podľa projektu Vladimíra Ziga pre potreby Katastrálneho úradu.
Le Mesnil-Bacley

Poloha

Obec má rozlohu 4,47 km². Najvyšší bod je položený 186 m n. m. a najnižší bod 58 m n. m.

Obyvateľstvo

Počet obyvateľov obce je 219 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brey-et-Maison-du-Bois

Poloha

Obec má rozlohu 6,18 km². Najvyšší bod je položený 1 055 m n. m. a najnižší bod 868 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vimoutiers

Poloha

Obec má rozlohu 16,15 km². Najvyšší bod je položený 236 m n. m. a najnižší bod 92 m n. m.

Obyvateľstvo

Počet obyvateľov obce je 3 782 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Max Vladimirovič Aľpert

Max Vladimirovič Aľpert (rus. Макс Владимирович Альперт; * 18. marec 1899, Simferopoľ - † 30. november 1980, Moskva) bol sovietsky novinársky fotograf, jeden z priekopníkov sériovej reportážnej fotografie. Stál pri počiatkoch modernej fotožurnalistiky v dvadsiatych a tridsiatych rokoch v bývalom ZSSR. Spoločne s fotografmi ako boli Arkadij Šajchet, Alexander Rodčenko, Boris Ignatovič, Georgij Petrusov alebo Ivan Šagin sa stali nástrojom programovej, centrálne riadenej a didakticky zameranej propagandy.

Vyznamenania

Je nositeľom Radu červenej hviezdy, Radu Vlasteneckej vojny II. stupňa, dvomi Radmi červenej zástavy práce a ďalšími medailami. Je zaslúžilým pracovníkom kultúry RSFSR.

Rad jeho prác sa uchováva v zbierke negatívov v Národnom múzeu súčasnej histórie Ruska.
Grâce-Hollogne

Obyvateľstvo

Grâce-Hollogne má približne 21 820 obyvateľov (2010).
Softbal na Panamerických hrách

Softbal na Panamerických hrách je softbalový turnaj, ktorý sa koná v rámci multišportového podujatia Panamerických hier. Organizuje ho Panamerická softbalová konfederácia (CONPASA) v spolupráci s Panamerickou športovou organizáciou (PASO). Do programu hier bol turnaj oficiálne zaradený na 8. Panamerických hrách v roku 1979 v portorickom San Juane, v mužskej i ženskej kategórii. Softbalový turnaj sa odvtedy koná na hrách pravidelne. Výnimkou boli mužské turnaje v rokoch 2003 a 2007, kedy rada CONPASA hlasovala za odstránenie všetkých neolympijských športov. K zmene došlo v roku 2013, kedy PASO schválila návrat mužského turnaja ako oficiálneho športu pre hry v roku 2015. V mužskej kategórii dominuje družstvo Kanady, ktoré zvíťazilo na všetkých turnajoch; v ženskej kategórii sú to Spojené štáty.
Biarritz

Geografia

Susedné obce: Anglet, Bidart, Arbonne a Arcangues.

Dejiny

Mesto založili Vikingovia pravdepodobne už v roku 840, keď tu založili osadu vhodnú pre rybolov, lov veľrýb a obchod. Svoj dnešný názov pochádzajúci z baskičtiny mesto dostalo až v 12. storočí. Veľký rozmach turistiky a kúpeľníctva tu nastal v 18. storočí. Medzi najznámejších obdivovateľov mesta patrila cisárovná Eugénia, manželka cisára Napoleona III.

Šport

Okrem surfovania je Biarritz významné stredisko pre ragby, baskickú pelotu a golf.
Fay-sur-Lignon (obec)

Poloha

Obec má rozlohu 13,24 km². Najvyšší bod je položený 1 380 m n. m. a najnižší bod 1 079 m n. m.

Obyvateľstvo

Počet obyvateľov obce je 407 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Advanced Technology Attachment

ATA, (z anglickej skratky Advanced Technology Attachment) je štandardné rozhranie (interface) na pripájanie úložných zariadení ako napríklad pevný disk, DVD mechanika (resp. staršie CD-ROM mechanika). Existuje veľa termínov a synoným pre ATA, vrátane skratiek ako IDE, EIDE, ATAPI a UDMA. ATA štandard umožňuje použiť káble v dĺžkach od 450 do 900 mm (18 do 36 palcov), pričom sa predpokladá použitie v tienených vnútorných priestoroch elektronických zariadení.

História

Aj keď má štandard oficiálny názov „ATA“, z marketingových dôvodov sa prvá verzia začala nazývať Integrated Drive Electronics (IDE), a nasledujúca Enhanced IDE (EIDE). Aj keď tieto mená vznikli ako obchodné značky a nie ako oficiálne štandardy, termíny EIDE alebo E-IDE sú často úplne zameniteľné s IDE a ATA. S predstavením Serial ATA okolo roku 2003, sa ATA spätne premenovala na Parallel ATA (PATA), odkazujúc sa na paralelnú metódu prenosu dát cez káble tohto rozhrania.
Najskôr ATA pracovalo len s pevnými diskami. Neskôr rozšírený štandard začal pracovať aj s rôznymi inými zariadeniami, všeobecne s tými, ktoré používajú vymeniteľné médiá. Sú to zariadenia ako DVD mechaniky, páskové mechaniky, veľkokapacitné disketové mechaniky ako napríklad Zip mechanika a LS 120. Rozšírenie dostalo názov Advanced Technology Attachment Packet Interface (ATAPI), s plným štandardom známym ako ATA/ATAPI
Prechod z PIO(anglicky programmed input/output) ku priamemu prístupu k pamäti (DMA) priniesol ďalší dôležitý prechod v histórii ATA. Metóda prístupu a prenosu dát PIO sa ukázala ako neefektívna, potrebujúc významnú časť výkonu procesora pri práci. To znamenalo, že systémy založené na ATA vykonávali diskové operácie oveľa pomalšie ako počítače používajúce SCSI alebo iné rozhrania. Použitie DMA (a neskôr Ultra DMA alebo UDMA) redukovalo množstvo procesorového času potrebného pre čítanie a zápis dát na disk.
ATA zariadenia mali rôzne hranice, v zmysle limitu objemu dát, ktoré mohli adresovať. Nové adresovacie systémy a programovacie techniky postupne prelomili väčšinu z nich. Limitné boli kapacity pevných diskov 504 MB, 32 GB, a 137 GB. Existovalo množstvo ďalších problémov, zvyčajne kvôli zle napísaným ovládačom a vstupno/výstupným vrstvám v operačnom systéme. Niekedy sa vymenované bariéry vyskytli kvôli zlým implementáciám BIOSu.

Serial ATA

Serial ATA bola najväčšou zmenou v technológii ATA. Toto rozhranie používa 7-žilové káble pre sériový dátový prenos, namiesto paralelného. Ďalej Serial ATA povoľuje používateľom tzv. hot swap. Toto pridáva možnosti, ktoré mali oveľa drahšie systémy ako SCSI a Fibre Channel už dávno. Serial ATA znižuje napájanie z 5 voltov používaných pri P-ATA na 0.5 voltu, čo znižuje odber energie a elektrické rušenie. Vďaka sériovému prenosu , nižšiemu napätiu a vnútornej stavbe samotného kábla môžu byť SATA káble dlhšie ako káble pri PATA.
Bottova ulica (Žilina)

Priebeh

Ulica začína na okraji Mariánskeho námestia, na Radničej ulici a vedie južným smerom. Kolmo križuje Makovického ulicu a končí na ulici Horný Val. Tu nadväzujú ďalšie ulice, v minulosti lemujúce už zaniknuté Námestie Ľ. Štúra. Je hlavnou ulicou vedúcou do stredu mesta. Celkovo tu stálo 15 domov, ale dnes ich je len 10.
Saint-Ost

Poloha

Obec má rozlohu 6,84 km². Najvyšší bod je položený 287 m n. m. a najnižší bod 197 m n. m.

Obyvateľstvo

Počet obyvateľov obce je 82 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v ľadovom hokeji žien

Majstrovstvá sveta v ľadovom hokeji žien je vrcholná medzinárodná súťaž ženských reprezentačných družstiev, ktorú organizuje IIHF. Prvé majstrovstvá sveta sa uskutočnili v roku 1990. Od roku 2004 sa konajú každoročne s výnimkou roku konania Zimných olympijských hier. Spolu so ženským turnajom na ZOH patria k vrcholným podujatiam vo svetovom ženskom hokeji.
V roku 2011 sa elitnej kategórie MS prvýkrát v histórii zúčastnili aj hokejistky Slovenska, ktoré si túto účasť vybojovali ziskom prvého miesta na turnaji MS I. divízie v roku 2009 v rakúskom Grazi.
Longview (Texas)

Hospodárstvo

Ekonomika v Longview je založená na zdravotníctve. Napriek celoštátnemu poklesu obchodu s nehnuteľnosťami, Longview zaznamenal nárast cien. Významnými sektormi ekonomiky sú ťažba ropy, East Texas Oil Field, služby, firmy, zaoberajúce a informačnými technológiami, ako napríklad Exponential Networks, a výrobné odvetvia. V roku 2007 na severe mesta pribudli siete nadnárodných spoločností, ako napríklad Kohl's, dva Starbucky, nový Target, tretie Wal-Mart centrum a viacero hotelov, čím sa mesto stalo regionálnym uzlom retailového obchodu.
Vandaag

Obsah

Skladba obsahuje prvky z prejavu "I Have a Dream" Martina Luthera Kinga, Jr..
Garrincha

Životopis

Pochádzal z chudobnej vidieckej rodiny a k profesionálnemu futbalu sa dostal až ako dvadsaťročný. Presadil sa napriek vážnemu zdravotnému postihnutiu: jeho pravá noha bola o osem centimetrov kratšia ako ľavá. Jeho silnou zbraňou bol driblink: dokázal protihráča obísť aj z pokojovej pozície, skúsení obrancovia od neho bežne dostávali "jasle". Je tiež prvým futbalistom, o ktorom je známe, že pre zranenie súperovho hráča prerušil útočnú akciu a kopol loptu do zázemia - toto dnes už tradičné gesto fair play predviedol v roku 1960 v ligovom zápase proti Fluminense FC a býva označované jeho mene.
Väčšinu svojej kariéry prežil v brazílskom klube Botafogo. Odohral v ňom 581 ligových zápasov, v ktorých strelil 232 gólov. V roku 1966 prestúpil do SC Corinthians Paulista, neskôr pôsobil v kluboch Atlético Junior Barranquilla (Kolumbia), Clube de Regatas do Flamengo a Olaria AC.
Po zranení v roku 1965 sa už nikdy nedostal do vrcholnej formy. Na MS 1966 zaznamenal v zápase s Maďarskom svoju jedinú reprezentačnú porážku a už sa do národného tímu nevrátil. Kariéru ukončil v roku 1973.
Jeho prezývka Garrincha znamená v preklade "oriešok" či "malý vtáčik" (Troglodytes musculus čiže oriešok záhradné), získal ju pre svoju drobnú postavu. V Brazílii je známy aj ako Mane Garrincha (Mane od Manuel), v hlavnom meste Brazílii je dokonca takto pomenovaný štadión: Estádio Nacional de Brasilia.
Bol známy svojím búrlivým súkromným životom: mal štrnásť detí, mediálny ohlas vzbudilo jeho manželstvo s prednou speváčkou samby Elzou Soares. Závislosť na alkohole, ktorá bola v jeho rodine dedičná, viedla k jeho predčasnému úmrtiu na cirhózu.
O jeho popularite v Brazílii svedčí fakt, že na medzinárodnom štadióne Estádio Maracanã je šatňa domácich pomenovaná po Garrincha a šatňa hostí po Pelém.